text: Sønderjyske skriver kontrakt med 15-årig angrebstalent
  13 juni 2017 kl. 13.53
  Den kun 15-årig Ajvaz Redzepi har underskrevet en tre-årig ungdomskontrakt med superligaklubben Sønderjyske.
  Den 15-årige betegnes som en angrebs-komet. Han har været fast mand til DBUs talentsamlinger. Han kommer fra SUB Sønderborg, hvor han var med på U15-holdet, som var tæt på puljesejren i Vest 1-divisionen.
  Ajvaz Redzepi har tidligere spillet for Høje Kolstrup Boldklub og Aabenraa Boldklub.
  De tre sønderjyske klubber får stor ros at stå bag Ajvaz Redzepis udvikling:
  - Hele vores talent-setup har grundlag i det sønderjyske område. Derfor glæder det mig enormt, når det så bærer frugt og ender med en kontrakt, siger talent- sportschef Hans Jørgen Haysen i en pressemeddelelse.
  Han beskriver Ajvaz Redzepi som en dygtig angriber og en af de bedste i sin årgang.
  - Han har et godt spark, er hurtig og spiller med en masse power og energi. En spændende og meget målfarlig spiller, siger Hans Jørgen Haysen.
  